[{"text_idx": "#000004", "text": "AKVO \u2013 Finnlando havas tre bonkvalitan trinkakvon. Oni povas trinki akvon de c\u0302iu akvokrano. Ni rekomendas, ke oni replenigu propran akvobotelon, anstatau ac\u0302eti c\u0302iufoje novan plastan botelon."}, {"text_idx": "#000006", "text": "AMASLOG\u0302EJO \u2013 La amaslog\u0302ejo de UEA situas en la lerneja centro Salpaus. Oni ne havas matracojn tie, do por la plej komforta sperto, bonvolu kunpreni propran matracon."}, {"text_idx": "#000007", "text": "BUSOJ \u2013 Ekzistas loktrafikaj au\u0306tobusoj en Lahtio. Ac\u0302etata de la s\u0302oforo, bileto al unu direkto kostas 3,40 eu\u0306rojn. Starante c\u0302e la g\u0302usta bushaltejo, haltigu la preferatan au\u0306tobuson svingante vian manon."}, {"text_idx": "#000008", "text": "EKSKURSOJ \u2013 En parto de la ekskursoj estas ankorau\u0306 kelkaj liberaj lokoj, do eblas ankorau\u0306 mendi ekskursojn surloke. Oni demandu pri la ekskursoj c\u0302e la koncerna gic\u0302eto en la kongresejo."}, {"text_idx": "#000009", "text": "FLUGHAVENO \u2013 Alveninte al la flughaveno de Helsinki-Vantaa, oni ne bezonas veturi al la centro de Helsinko. La flughaveno situas en Vantaa, kiu estas pli norde kaj pli proksime al Lahtio. Por pli da informoj, spektu la jenan filmeton: "}, {"text_idx": "#000012", "text": "KONGRESEJO \u2013 La kongresejo situas en Isku Areena, Svinhufvudinkatu 29. Alvenante la unuan fojon, bonvolu kunpreni konfirmilon (paperan au\u0306 retmesag\u0302an) de la alig\u0302o, au\u0306 identigilon."}, {"text_idx": "#000015", "text": "Spertu la trankvilecon de la finna naturo dum la 104-a Universala Kongreso de Esperanto."}, {"text_idx": "#000016", "text": "Vekas vin varmeta vento, kiu refres\u0302igas vian vizag\u0302on. La vento blovas rekte de la plej granda lago de Lahtio, Vesija\u0308rvi, kaj c\u0302e g\u0302ia haveno oni povas g\u0302ui trankvilajn promenadojn g\u0302is la vastaj, verdaj arbaroj. La aero estas pura kaj la urbocentro kvieta, kiel kutime en finnaj urboj dum julio."}, {"text_idx": "#000017", "text": "Tamen, c\u0302i-julie, io malsimilas. Esperantistoj de c\u0302irkau\u0306 la tuta mondo kolektig\u0302is al c\u0302i tiu urbeto en suda Finnlando. La aero plenig\u0302as de g\u0302oj-krioj de geamikoj, kiuj renkontig\u0302as post tempo, kiu s\u0302ajnis longa, tamen nun sentig\u0302as kvazau\u0306 oni nur hierau\u0306 adiau\u0306is unu la alian. Kia bela revidig\u0302o en c\u0302i tiu trankvila kaj c\u0302arma loko."}, {"text_idx": "#000018", "text": "Kial vi ankorau\u0306 hezitas? Lahtio atendas vin!"}, {"text_idx": "#000020", "text": "La Dua Bulteno aperis en la retejo de UEA! En g\u0302i oni trovas informojn pri la hoteloj, ekskursoj kaj multon alian."}, {"text_idx": "#000023", "text": "C\u0302iu UK havas certajn grafikajn atributojn, almenau\u0306 unu, la emblemon. Krom tiu povas esti alia simila \u2013 glumarko, pos\u0302tmarko, stampo..."}, {"text_idx": "#000026", "text": "En la relative malgranda urbo Lahtio ne estas tre multaj videblaj landmarkoj, tamen almenau\u0306 du vere bone videblaj: la tri famaj skisaltejoj kaj la du radiomastoj, kiuj ankau\u0306 videblas en la emblemo/glumarko de Esperanto-klubo de Lahtio. Tria landmarko, au\u0306 eble oni diru akvomarko, nome la lago Vesija\u0308rvi, kontrau\u0306e al la aliaj, ne estas konstruita de homoj. C\u0302i tiuj tri landmarkoj estis la c\u0302efaj elirpunktoj dum la planado de nia emblemo. Krome unu, kantele/kantelo, la finna nacia kordinstrumento, ludas gravan rolon, ne nur en la emblemo... Kaj ankau\u0306 la temo de la UK 2019 (Vivanta naturo, floranta kulturo) multe influis dum la planado. Post skizoj kun pli malpli videblaj skisaltejoj, radiomastoj kaj lagoj, ni tamen finfine venis al multe pli simpligita simbolo en kiu oni povas vidi diversajn, por la 104-a UK karakterizajn elementojn."}, {"text_idx": "#000027", "text": "Nun ni jam povas rigardi la detalojn. La tri skisaltejoj estas eble al tiuj, kiuj iomete konas la urbon Lahtio, plej facile rekoneblaj kvankam ili reale estas diversgrandaj, tamen ja kvalito ne c\u0302iam estas same kiel grandeco. La linioj ne simbolas nur spurojn, oni povas vidi ilin kiel radio- au\u0306 akvo-ondojn, au\u0306 ec\u0302 nordlumon. Tamen ili ankau\u0306 memorigas pri la kordoj de la muzikinstrumento kantele / kantelo. La finna vorto kieli signifas lingvon, tamen ankau\u0306 kordon, kantelo estas do\u201dlingvoinstrumento\u201d, kielisoitin, kvankam fakte kordinstrumento."}, {"text_idx": "#000028", "text": "Inter la kordoj videblas du flamoj, finne liekki. En la dua nacia lingvo de Finnlando, la sveda, oni parolas pri eldtungor, \u201dfajrolangoj\u201d kio alproksimigas al lingvoj. C\u0302i tiuj du videblaj flamoj estas parto de vico komencanta je indig\u0302enaj lingvoj, kiel la sameaj, kaj kontinuas kun la lingvoj de novaj enmigrintoj. Tiel la multlingveco de la mondo ankau\u0306 videblas kaj la verda signo de l\u2019espero brile sin prezentas en c\u0302i tiu sfero. Tio samtempe donas al la emblemo universalan aspekton."}, {"text_idx": "#000029", "text": "En la skisaltejoj la c\u0302efa direkto estas suben, en la emblemo oni povas senti movon ankau\u0306 supren kaj samtempe s\u0302ang\u0302on. En la naturo kaj je kreema kulturagado homo trovas harmonion kaj g\u0302ojon por si mem. Ig\u0302u ankau\u0306 la grandaj idealoj de l\u2019homaro pli ol vortoj kiam individuoj kune penas transiri la barojn kiuj malfaciligas la konkordon inter homoj kaj detruas harmonion inter naturo kaj kulturo."}, {"text_idx": "#000030", "text": "Aperis unuan fojon en Esperantolehti 4/2018"}, {"text_idx": "#000031", "text": "Venu al Lahtio, mezen de la naturo!"}, {"text_idx": "#000034", "text": "UK \u2013 c\u0302u nur por maljunuloj?"}, {"text_idx": "#000036", "text": "La junularan programon en la venonta lahtia UK oni planas detale kaj pripensante. La celo estas, ke la kongreso en Lahtio ofertu programon al c\u0302iuj esperantistoj \u2013 c\u0302u junaj au\u0306 maljunaj."}, {"text_idx": "#000037", "text": "Tiuj kongresanoj, kiuj decidas partopreni la junularan programon dum la lahtia kongreso, havos la eblon konatig\u0302i kun finnaj kulturo kaj naturo de junulara vidpunkto. (Tamen ni ne difinas \u201djunulojn\u201d per ag\u0302limoj \u2013 c\u0302iujn, kiuj sentas sin junaj en unu au\u0306 alia maniero, oni bonvenigos.)"}, {"text_idx": "#000038", "text": "Do c\u0302u la kongresoj estas interesaj nur por maljunuloj? Almenau\u0306 la kongreson en Lahtio oni organizos tiel, ke g\u0302i ofertos ion por c\u0302iuj."}, {"text_idx": "#000039", "text": "Se vi havas ideojn au\u0306 dezirojn por la junulara programo, kontaktu nin ekzemple per privata mesag\u0302o en Facebook au\u0306 Instagram, au\u0306 skribu komenton sub c\u0302i tiu teksto!"}, {"text_idx": "#000040", "text": "Sekvu nin en sociaj retejoj kaj skribu viajn pensojn kaj demandojn uzante #Lahtio2019\nEsperanto en la regiono de Lahti\nLa oficialaj komunaj fotoj de la kongresanoj de la 104-a Universala Kongreso de Esperanto en Lahtio, Finnlando."}, {"text_idx": "#000041", "text": "Sekvu nin en sociaj retejoj kaj skribu viajn pensojn kaj demandojn uzante #Lahtio2019"}, {"text_idx": "#000042", "text": "Esperanto en la regiono de Lahti"}]